মতিবাবুর আশ্রম সম্পর্কে জানতে চান? ঘুরে আসুন এই মণ্ডপে

পূর্ব মেদিনীপুর: রামনগরের রানিচক বৈকুন্ঠ স্মৃতি বিবেকানন্দ পাঠাগার ও সংঘ-এর দুর্গাপুজো (Durga Puja 2025) এ বছর পদার্পণ করল ৮০ তম বর্ষে (Purba Midnapore)। আট দশকের এই দীর্ঘ যাত্রাপথে পুজোকে ঘিরে রয়েছে স্থানীয় ২০ থেকে ২৫টি গ্রামের মানুষের আবেগ ও ঐতিহ্য (District News)।

যেখানে একাধিক পুজো কমিটি প্রতিবছর নতুন থিম বা অভিনব চিন্তাভাবনার মাধ্যমে দর্শকদের টানতে ব্যস্ত, সেখানে এই পুজো কমিটি গুরুত্ব দিয়েছে সাবেকিয়ানা ও বাঙালিয়ানাকে। পুজোর আয়োজন, মণ্ডপ সজ্জা থেকে শুরু করে প্রতিমা, সবেতেই প্রতিফলিত হয়েছে পুরনো দিনের ছোঁয়া।

আরও পড়ুন: নবমীতে কলকাতায় বজ্রবিদ্যুত সহ বৃষ্টি!

স্থানীয় বাসিন্দাদের মতে, এই দুর্গোৎসব তাঁদের কাছে শুধু পুজো নয়, বরং মিলনমেলা। প্রতিবছরই বিভিন্ন গ্রাম থেকে মানুষ এসে একসঙ্গে এই পুজোতে অংশ নেন। ছোট থেকে বড়—সকলের মিলিত প্রয়াসে গড়ে ওঠে এই আয়োজন।

পুজো কমিটির সদস্যরা জানিয়েছেন, বিশেষ কোনও থিম না থাকলেও এই পুজোর আসল শক্তি হলো মানুষের অংশগ্রহণ। প্রজন্মের পর প্রজন্ম ধরে গ্রামবাসীরা নিজেরাই এগিয়ে এসে চাঁদা তোলার পাশাপাশি প্রতিটি কাজে যুক্ত থাকেন। আর সেই কারণে ৮০ বছর পেরিয়েও সমান উৎসাহে এগিয়ে চলেছে রানিচকের দুর্গাপুজো ।

দেখুন আরও খবর:

The post মতিবাবুর আশ্রম সম্পর্কে জানতে চান? ঘুরে আসুন এই মণ্ডপে first appeared on KolkataTV.